43. ΑΝΑΓΚ. ΝΟΜΟΣ υπ’ αριθ. 1415 της 24/27 Φεβρ. 1950  Περί τακτοποιήσεως των εκτός υπηρεσίας και οργανικών θέσεων αξιωματικών του Σώματος της Αστυνομίας Πόλεων. Δια του άρθρ. 1 προεβλέπετο η υποβολή εις ειδικήν κρίσιν πάντων των Αστυνομικών υπαλλήλων από του βαθμού Υπαστυνόμου β΄ και άνω προκειμένου να περιορισθή ο αριθμός αυτών εις το υπό του άρθρ.3 του νόμου τούτου όριον. Ήδη όμως η οργανική σύνθεσις του Προσωπικού των Υπηρεσιών Αστυνομίας Πόλεων ορίζεται άλλως εν άρθρ. 18 του ανωτέρω κωδικοποιημένου Νόμ.4971/31, ως αντικατεστάθη δια του Ν.Δ.2458/53. Εις εκτέλεσιν του άρθρ. 2 του άνω Α. Νόμου εξεδόθη το Β.Δ. 3/3 Μαρτ. 1950 περί διαδικασίας τηρηθησομένης υπό των Συμβουλίων του υπ’ αριθ. 1415/50 Α. Νόμου.   